เรื่องร้องเรียน: ในซอยเจ้าพระยา...มีบ้านที่เลี้ยงหมู 2 ตัว แบบปล่อยหากินเอง ได้เข้าไปเหยียบย่ำแปลงพืชและออกมาปากซอยเพื่อคุ้ยกินกองขยะ...กระจัดกระจาย...โดยไม่มีความรับผิดชอบในการดูแลครับ
การดำเนินการของเจ้าหน้าที่: สำนักงานเขตหนองจอก โดยฝ่ายเทศกิจได้ตรวจสอบเรื่องร้องเรียนในซอยเจ้าพระยา มีบุคคลได้ปล่อยหมูออกมาเหยียบย่ำและคุ้ยขยะ จากการตรวจสอบไม่พบหมูบริเวณดังกล่าว จึงได้ไปพบเจ้าของหมูได้ความว่า เมื่ออาทิตย์ที่ผ่านมาหมูที่เลี้ยงไว้ได้หนีออกจากคอก และไปเหยียบย่ำแปลงพืชของเพื่อนบ้าน เจ้าหน้าที่จึงได้แนะนำให้เจ้าของหมูสร้างคอกให้ถี่ขึ้นและคอยควบคุมดูแลให้ดีไม่ให้หมูออกมาสร้างความเดือดร้อนให้กับผู้พักอาศัยใกล้เคียง เจ้าของรับทราบ ทั้งนี้เจ้าหน้าที่จักกวดขันอย่างต่อเนื่อง หากพบการกระทำผิดจะดำเนินการตามกฎหมายต่อไป
ความเห็นของผู้แจ้ง: ขอบพระคุณมากๆ เลยครับ...ให้บริการที่ดีเยี่ยมเลยครับ
พื้นที่: แขวงคลองสิบสอง เขตหนองจอก กรุงเทพมหานคร